|  |  |
| --- | --- |
| **MINISTERUL SĂNĂTĂŢII**  **Nr. \_\_\_\_\_\_\_din \_\_\_\_\_\_\_\_\_\_** | **MINISTERUL EDUCAȚIEI**  **Nr. \_\_\_\_\_\_\_din \_\_\_\_\_\_\_\_\_\_** |

**O R D I N**

**pentru aprobarea condiţiilor şi a metodologiei privind înfiinţarea, desfiinţarea, reorganizarea secţiilor clinice /compartimentelor clinice din spitale**

Văzând Referatul de aprobare nr………… al Direcției Personal și Structuri Sanitare, Biroul Structuri Sanitare

Având în vedere:

- art. IV alin. (2) din Ordonanţa Guvernului nr.18/2021 *pentru modificarea şi completarea Legii nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA*, cu modificările şi completările ulterioare, aprobată cu modificări și completări prin Legea nr.310/2022,

- art.169 alin.(41) din Legea nr.95/2006 privind reforma în domeniul sănătăţii, republicată, cu modificările și completările ulterioare,

- în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare şi art.13 alin. (3) din Hotărârea Guvernului nr.369/2021 privind organizarea şi funcţionarea Ministerului Educaţiei cu modificările şi completarile ulterioare,

**ministrul sănătăţii și ministrul educaţiei, emit următorul**

**ORDIN:**

**Art.1** Se aprobă condițiile privind înfiinţarea, desfiinţarea, reorganizarea secţiilor clinice / compartimentelor clinice din spitale, prevăzute în Anexa nr. 1, care face parte din prezentul ordin.

**Art.2** Se aprobă metodologia privind înfiinţarea, desfiinţarea, reorganizarea secţiilor clinice / compartimentelor clinice din spitale, prevăzută în Anexa nr. 2, care face parte din prezentul ordin.

**Art. 3**   Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII MINISTRUL EDUCAȚIEI**

**PROF. UNIV. DR. ALEXANDRU RAFILA LIGIA DECA**

**TITLUL PROIECTULUI: Proiect de Ordin pentru aprobarea condiţiilor şi a metodologiei privind înfiinţarea, desfiinţarea, reorganizarea secţiilor clinice / compartimentelor clinice din spitale**

|  |  |  |  |
| --- | --- | --- | --- |
| STRUCTURA | DATA SOLICITĂRII AVIZULUI | DATA OBȚINERII AVIZULUI | SEMNĂTURA ȘEFULUI STRUCTURII AVIZATOARE |
| **STRUCTURA INIȚIATOARE** | | | |
| Direcţia Personal și Structuri Sanitare  Birou Structuri Sanitare  Șef birou,  Dr. Sorana Cornelia Lixandru Dohotariu  Director,  Alina Gabriela Carabulea  Direcția Politici de Resurse Umane în Sănătate  Director,  Dr. Mirela-Violeta Sburlea -Târnoveanu |  |  |  |
|  |  |  |
| **STRUCTURI AVIZATOARE** | | |  |
| Direcția Generală Asistență Medicală  Director general,  Costin Iliuță |  |  |  |
| Direcția Generală Juridică  Director general,  Ionuț Sebastian Iavor  Serviciul Avizare Acte Normative  Șef serviciu,  Dana Constanța Eftimie |  |  |  |
| **SECRETAR GENERAL**  Alexandru Mihai Borcan |  |  |  |

**Anexa nr.1**

**Condițiile privind înfiinţarea, desființarea, reorganizarea secţiilor clinice / compartimentelor clinice din spitale**

**Capitolul I**

**Condițiile privind înființarea secțiilor clinice /compartimentelor clinice din spitale**

**Art. 1** (1) În întelesul prezentului ordin, prin spital se înțelege unitatea sanitară cu paturi astfel cum este definită în Titlul VII Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare.

(2) Sintagma ”spital” va fi folosită atât pentru spitale publice, cât și pentru spitale private.

**Art. 2** Înființarea secțiilor clinice / compartimentelor clinice, în cadrul unui spital se realizează, potrivit prezentului ordin, cu respectarea structurii organizatorice aprobate / avizate conform legii.

**Art.3** Secţia clinică / compartimentul clinic se înfiinţează la propunerea conducerii instituţiei de învăţământ medical superior, din centrul universitar acreditat, care se află în relații contractuale de colaborare cu spitalul în care se înființează, cu avizul ministrului educației, prin ordin al ministrului sănătăţii.

**Art.4** Secțiile clinice / compartimentele clinice din spitale se înființează cu îndeplinirea cumulativă a următoarelor condiții:

1. În statul de funcții al secției / compartimentului propuse a se înființa, sunt prevăzute posturi vacante și normate de medici, care pot fi ocupate de cadrele didactice universitare ce vor desfășura activitate integrată prin cumul de funcţii, potrivit normelor legale în vigoare, în situația în care la nivelul secției / compartimentului nu există cadru didactic universitar.
2. Specialitatea secției / compartimentului:

b.1) corespunde denumirii sau se regăsește în denumirea catedrei / disciplinei didactice a cadrului didactic universitar care desfăşoară activitate integrată în respectiva secție clinică / compartiment clinic, după caz;

b.2) corespunde denumirii catedrei / disciplinei didactice la care este afiliată baza clinică pentru secția clinică / compartimentul clinic care face obiectul înființării.

1. Secția are o capacitate de minim 25 paturi. Pentru specialitatea anestezie terapie intensivă secția are o capacitate de minim 15 paturi.
2. Compartimentul are o capacitate de minim 5 paturi.
3. Secția / compartimentul are prevăzut în statul de funcții aprobat cel putin numărul minim de posturi necesare, stabilit conform normativelor de personal în vigoare, pe tipuri de activități medicale.
4. Spitalul în care se înființează secția clinică / compartimentul clinic are un contract de colaborare, încheiat în condițiile legii, cu instituţia de învăţământ medical superior acreditată, care propune înființarea secției clinice / compartimentului clinic.
5. Spitalul în care se înființează secția clinică / compartimentul clinic este autorizat și acreditat, potrivit dispozițiilor legale incidente în vigoare, pentru a desfășura activități de învăţământ medical superior și postuniversitar medical pentru obţinerea unei specialităţi.
6. Propunerea de înființare a secției clinice / compartimentului clinic are acordul conducerii spitalului și al ordonatorului principal de credite, în cazul spitalelor aflate în subordinea ministerelor și instituţiilor cu reţele sanitare proprii.

**Art.5** Activitatea de învăţământ medical superior desfășurată în secția clinică / compartimentul clinic este susţinută de o singură instituţie de învăţământ medical superior sau, după caz, de o singură facultate cu profil medico-farmaceutic uman.

**Art.6** În vederea înființării secţiei clinice /compartimentului clinic, instituţia de învăţământ medical superior transmite Ministerului Sănătății următoarele documente:

1. Propunerea de înființare a secției clinice / compartimentului clinic;
2. Nominalizarea cadrului / cadrelor didactice universitare, după caz, cu contract individual de muncă încheiat cu instituţia de învăţământ medical superior, cu precizarea catedrei / disciplinei didactice unde își desfășoară activitate didactică, care vor desfășura activitate prin integrare clinică prin cumul de funcţii, potrivit normelor legale în vigoare;
3. Aprobarea Senatului universitar al instituției de învăţământ medical superior;
4. Aprobarea Consiliului de administrației al instituției de învăţământ medical superior;
5. Avizul Ministerului Educației;
6. Contractul de colaborare încheiat, în condițiile legii, cu spitalul în care se va înființa secția clinică / compartimentul clinic;
7. Acordul scris al conducerii spitalului sau al ordonatorului principal de credite, după caz, cu privire la înființarea secției clinice / compartimentului clinic;
8. Lista nominală cu posturile ocupate și posturile vacante din secțiile / compartimentele propuse a se înființa, cu precizarea funcției, gradului profesional, a specialității și a normei de muncă, potrivit prevederilor legale în vigoare;
9. Structura organizatorică a spitalului aprobată, în condițiile legii, în copie.

**Capitolul II**

**Condițiile privind desființarea secțiilor clinice / compartimentelor clinice din spitale**

**Art. 7** În înțelesul prezentului ordin, desfiinţarea unei secţii clinice / compartiment clinic aprobată în structura unui spital, se realizează, la propunerea motivată a conducerii spitalului sau a ordonatorului principal de credite, după caz, prin ordin al ministrului sănătăţii, cu notificarea prealabilă a Senatului universitar din cadrul instituţiei de învăţământ medical superior şi a Ministerului Educaţiei, potrivit prevederilor legale incidente în vigoare.

**Art.8** (1) Secțiile clinice / compartimentele clinice din spital se desființează:

a) când secția clinică / compartiment clinic nu mai respectă cel puțin una dintre condițiile prevăzute la art.4 din prezenta anexă;

b) din considerente economico- financiare și de management, temeinic justificate.

(2) Conducerea spitalului are obligația de a solicita desființarea secției clinice / compartimentului clinic, aflat în una dintre situațiile prevăzute la alin.(1).

**Art.9** În vederea desființării secţiei clinice /compartimentului clinic, spitalul transmite Ministerului Sănătății următoarele documente:

1. Propunerea motivată de desființare a secției clinice / compartimentului clinic, sau solicitarea de desființare potrivit art.8 alin.(2), după caz;
2. Notificarea prealabilă a Senatului universitar al instituției de învăţământ medical superior;
3. Notificarea prealabilă a Ministerului Educației.

**Capitolul III**

**Condițiile privind reorganizarea secţiilor clinice /compartimentelor clinice din spitale**

**Art.10** În înțelesul prezentului ordin reorganizarea unei secţii clinice / compartiment clinic, înființată în structura unui spital, se realizează, la propunerea motivată a conducerii spitalului sau a ordonatorului principal de credite, după caz, prin ordin al ministrului sănătăţii, cu notificarea prealabilă a Senatului universitar din cadrul instituţiei de învăţământ medical superior şi a Ministerului Educaţiei.

**Art.11** (1) În vederea reorganizării unei secții clinice/compartiment clinic, spitalele aflate în rețeaua sanitară proprie a Ministerului Sănătății transmit Ministerului Sănătății următoarele documente:

1. Propunerea motivată de reorganizare a secției clinice / compartimentului clinic;
2. Structura organizatorică a spitalului aprobată, în condițiile legii, în copie;
3. Notificare și Referat de evaluare, emise de direcția de sănătate publică județeană / a municipiului București, prin care se certifică conformitatea spațiilor și a circuitelor funcționale cu normele de igienă și sănătate publică și cu prevederile legale incidente în vigoare;
4. Notificarea prealabilă a Senatului universitar al instituției de învăţământ medical superior;
5. Notificarea prealabilă a Ministerului Educației.
6. În vederea reorganizării unei secții clinice/compartiment clinic, spitalele din rețeaua sanitară proprie a altor ministere și instituții publice transmit Ministerului Sănătății următoarele documente:
7. Propunerea motivată de reorganizare a secției clinice / compartimentului clinic formulată de conducerea spitalului, prin structura de specialitate a ordonatorului principal de credite, potrivit prevederilor legale în vigoare;
8. Document emis de structura de specialitate a ministerului sau instituției publice, prin care se certifică conformitatea spațiilor și a circuitelor funcționale cu normele de igienă și sănătate publică și cu prevederile legale incidente în vigoare;
9. Notificarea prealabilă a Senatului universitar al instituției de învăţământ medical superior;
10. Notificarea prealabilă a Ministerului Educației;
11. Structura organizatorică a spitalului aprobată în condițiile legii.
12. În vederea reorganizării unei secții clinice/compartiment clinic, spitalele din rețeaua autorităților administrației publice locale transmit Ministerului Sănătății următoarele documente:
13. Propunerea motivată de reorganizare a secției clinice / compartimentului clinic formulată de conducerea spitalului;
14. Structura organizatorică a spitalului aprobată, în condițiile legii, în copie;
15. Acordul ordonatorului principal de credite, potrivit prevederilor legale în vigoare;
16. Notificare și Referat de evaluare, emise de direcția de sănătate publică județeană / a municipiului București, prin care se certifică conformitatea spațiilor și a circuitelor funcționale cu normele de igienă și sănătate publică și cu prevederile legale incidente în vigoare;
17. Notificarea prealabilă a Senatului universitar al instituției de învăţământ medical superior;
18. Notificarea prealabilă a Ministerului Educației.
19. În vederea reorganizării unei secții clinice/compartiment clinic, conducerea spitalului privat transmite Ministerului Sănătății următoarele documente:
20. Propunerea motivată de reorganizare a secției clinice / compartimentului clinic formulată de conducerea spitalului;
21. Structura organizatorică a spitalului avizată de Ministerul Sănătății, în condițiile legii, în copie;
22. Notificare și Referat de evaluare, emise de direcția de sănătate publică județeană / a municipiului București, prin care se certifică conformitatea spațiilor și a circuitelor funcționale cu normele de igienă și sănătate publică și cu prevederile legale incidente în vigoare;
23. Notificarea prealabilă a Senatului universitar al instituției de învăţământ medical superior;
24. Notificarea prealabilă a Ministerului Educației.

**Anexa nr.2**

**Metodologia privind înfiinţarea, desfiinţarea, reorganizarea secţiilor clinice / compartimentelor clinice din spitale**

**Capitolul I**

**Metodologia privind înfiinţarea secţiilor clinice /compartimentelor clinice din spitale**

**Art.12** Documentația necesar a fi depusă pentru aprobarea înfiinţării unei secţii clinice / compartiment clinic, prevăzută la art. 6 din Anexa nr. 1 la ordin, se transmite Ministerului Sănătății, prin email sau poștă.

**Art.13** Structura de specialitate din cadrul Ministerului Sănătății, verifică și analizează documentele și informațiile primite cu privire la înfiinţarea unei secţii clinice/compartiment clinic. În situația în care:

1. Documentația este completă, se dă curs solicitării și, ulterior, se comunică instituției de învățământ medical superior, precum și spitalului, ordinul ministrului sănătății privind înființarea secției clinice/compartimentului clinic, după caz;
2. Documentația este incompletă și/sau prezintă neclarități, se solicită completarea cu documentele omise, precum și/sau clarificările ce se impun. În cazul netransmiterii acestora în termen de 30 de zile de la solicitare, aceasta se consideră neconformă și propunerea de înființare secție clinică/compartiment clinic serespinge.

**Capitolul II**

**Metodologia privind desfiinţarea secţiilor clinice /compartimentelor clinice din spitale**

**Art.14** Documentația necesar a fi depusă pentru aprobarea desființării unei secţii clinice / compartiment clinic, prevăzută la art. 9 din Anexa nr. 1 la ordin, se transmite Ministerului Sănătății, prin email sau poștă.

**Art.15** Structura de specialitate din cadrul Ministerului Sănătății, verifică și analizează documentele și informațiile primite cu privire la desfiinţarea unei secţii clinice / compartiment clinic. În situația în care:

1. Documentația este completă, se dă curs solicitării și, ulterior, se comunică spitalului ordinul ministrului sănătății privind aprobarea desființării secției clinice/compartimentului clinic, după caz;
2. Documentația este incompletă și/sau prezintă neclarități, se solicită completarea cu documentele omise, precum și/sau clarificările ce se impun. În cazul netransmiterii acestora în termen de 30 de zile de la solicitare, aceasta se consideră neconformă și propunerea de desființare secție clinică/compartiment clinic se respinge.

**Capitolul III**

**Metodologia privind reorganizarea secţiilor clinice / compartimentelor clinice din spitale**

**Art.16** Documentația necesară a fi depusă pentru aprobarea reorganizării unei secţii clinice/compartiment clinic, prevăzută la art. 11 din Anexa nr. 1 la ordin, se transmite Ministerului Sănătății, prin email sau poștă.

**Art.17** Structura de specialitate din cadrul Ministerului Sănătății, verifică și analizează documentele și informațiile primite cu privire la reorganizarea unei secţii clinice/compartiment clinic. În situația în care:

1. Documentația este completă, se dă curs solicitării și, ulterior, se comunică spitalului ordinul ministrului sănătății privind aprobarea reorganizării secției clinice/compartimentului clinic, după caz;
2. Documentația este incompletă și/sau prezintă neclarități, se solicită completarea cu documentele omise, precum și/sau clarificările ce se impun. În cazul netransmiterii acestora în termen de 30 de zile de la solicitare, aceasta se consideră neconformă și propunerea de reorganizare secție clinică/compartiment clinic se va respinge.